

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.7 |  2024. gada 23. maijā |

**1.**

##### **Par J.Siliņa atbrīvošanu no darbības Sociālo un veselības jautājumu komitejā**

Ar Ogres novada pašvaldības domes 2021. gada 1. jūlija ārkārtas sēdes lēmumu “Sociālo un veselības jautājumu komitejas vēlēšanas” (sēdes protokola izraksts Nr. 2; 6.) Ogres novada pašvaldības domes deputāts Jānis Siliņš ievēlēts Ogres novada pašvaldības domes Sociālo un veselības jautājumu komitejas sastāvā.

Ogres novada pašvaldībā 2024. gada 16. maijā saņemts Ogres novada pašvaldības domes deputāta Jāņa Siliņa 2024. gada 16. maija iesniegums (pašvaldībā reģistrēts ar Nr. 2-4.2/1446), kurā domes deputāts J.Siliņš lūdz Ogres novada pašvaldības domi lemt par viņa atbrīvošanu no Sociālo un veselības jautājumu komitejas locekļa pienākumu pildīšanas.

Ņemot vērā J.Siliņa 2024. gada 16. maija iesniegumu un pamatojoties uz Pašvaldību likuma 10. panta pirmās daļas 11. punktu,

**balsojot: ar 18 balsīm "Par" (Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Kaspars Bramanis, Pāvels Kotāns, Rūdolfs Kudļa, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – 1 (Jānis Siliņš)**,

*Jānis Siliņš balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

 Atbrīvot Ogres novada pašvaldības domes deputātu Jāni Siliņu no Ogres novada pašvaldības domes Sociālo un veselības jautājumu komitejas locekļa pienākumu pildīšanas.

(Sēdes vadītāja,

domes priekšsēdētāja E.Helmaņa paraksts)